Още седмица сухо и горещо, отлични условия за почивка - КОМПАС
Очаква ни още седмица горещо, сухо и слънчево време, с отлични условия за планински туризъм и за плаж. Днес преди обяд облачността ще бъде значителна, а около и след обяд от северозапад ще се разкъсва и намалява до слънчево време в западните и централни райони. Превалявания, слаби или съвсем слаби, са възможни до обяд в северозападните и западни планински райони. Дневните температури ще са от 33 до 38 градуса, по Черноморието с няколко градуса по-ниски. Утре и в неделя ще бъде слънчево, сухо и горещо, с температури от 33 до 38, 39 градуса през втория ден. По морето ще духа източен вятър и температурите ще остават няколко градуса по-ниски от тези във вътрешността на страната. В планините утре и в неделя ще бъде слънчево, сухо и топло. Максималните температури на 1200 метра надморска височина ще бъдат около 25, 26 градуса. По морския бряг също ще бъде по-хладно, заради слабия, до умерен бриз. Температурите ще бъдат от 26 до 30 градуса, а вълнението ще остане умерено: плажуващите трябва да бъдат внимателни. Новата седмица ще започне с горещо и сухо време. Температурите ще останат в интервала от 33 до 38, в някои дни на места до около 39 градуса. Понижение на температурите до по-ниски, близки до обичайните за периода стойности, ще настъпи към четвъртък-петък. / dir.bg